Omistajavalvonta

Kohdeyritystä koskeva ilmoituslomake

Valtioneuvoston asetuksen 231/8.4.2009 mukaan vähintään 10 %:n, 20 %:n, 30 %:n tai 50 %:n omistusosuuden hankkimisesta ja luovuttamisesta luottolaitoksessa, sijoituspalveluyrityksessä, rahastoyhtiössä, säilytysyhteisössä, vakuutusyhtiössä ja rahoitus- ja vakuutusryhmittymän omistusyhteisössä on ilmoitettava Finanssivalvonnalle. Sama ilmoitusvelvollisuus koskee myös tilannetta, jossa edellä mainitusta valvottavasta tulee omistajamuutoksen seurauksena tytäryritys.

Omistusosuuden hankkivan tai luovuttavan luonnollisen henkilön tai oikeushenkilön (myöhemmin ilmoitusvelvollinen) on annettava seuraavat tiedot:

1 Kohdeyrityksen toiminimi

(Ilmoitukseen on liitettävä kaupparekisteriote, yhtiöjärjestys tai säännöt)
     
	
2 Ilmoitusvelvollisen osuus kohdeyrityksestä 

Ilmoitusvelvollisen osuus kohdeyrityksen kaikista osakkeista tai osuuksista ja niiden tuottamista äänistä ennen omistusosuuden hankintaa tai luovutusta ja sen jälkeen.  

Jos ilmoitusvelvollisuuden perusteena olevan omistusrajan laskemiseen sovelletaan luottolaitostoiminnasta annetun lain 42 §:n 3 momenttia, sijoituspalveluyrityksistä annetun lain 41 §:n 3 momenttia, rahoitus- ja vakuutusryhmittymistä annetun lain 12 §:n 3 momenttia tai vakuutusyhtiölain 4 luvun 5 §:n 3 momenttia, on ilmoitettava erikseen jokaisen sellaisen osakkeen- tai osuudenomistajan osuus osakkeista tai osuuksista ja äänistä ennen hankintaa tai luovutusta, jonka omistus on mainittujen lainkohtien mukaan otettava huomioon ilmoitusvelvollisuuden perusteena olevaa omistusrajaa laskettaessa.
     
	
3 Merkittävät sidonnaisuudet kohdeyrityksessä 

Luottolaitostoiminnasta annetun lain 37 §:n 2–4 momenteissa ja vakuutusyhtiölain 1 luvun 10 §:ssä tarkoitetut merkittävät sidonnaisuudet kohdeyritykseen ja sen emoyritykseen sekä niiden toiseen osakkeen- tai osuudenomistajaan, jos tämä on oikeushenkilö, jolla on vähintään 10 prosenttia kohdeyrityksen tai sen emoyrityksen kaikista osakkeista tai äänistä. 
     

4 Ei-taloudelliset sidonnaisuussuhteet 

Ilmoitusvelvollisen ei-taloudellinen sidonnaissuhde kohdeyrityksen tai sen emoyrityksen toiseen osakkeen- tai osuudenomistajaan, jos tämä on luonnollinen henkilö, jolla on vähintään 10 prosenttia kohdeyrityksen kaikista osakkeista tai äänistä, sekä kohdeyrityksen ja sen emoyrityksen hallituksen jäseneen tai muuhun ylimpään johtoon kuuluvaan henkilöön.

Henkilön katsotaan olevan ilmoitusvelvolliseen tässä kohdassa tarkoitetussa ei-taloudellisessa sidonnaissuhteessa, jos tämä on ilmoitusvelvollisen kanssa avioliitossa tai avioliitonomaisessa suhteessa tai muussa merkittävässä taloudellisessa riippuvuussuhteessa tai on ilmoitusvelvollisen sukulainen suoraan etenevässä tai takenevassa polvessa tai tällaisen henkilön aviopuoliso tai tällaiseen henkilöön avioliitonomaisessa suhteessa tai muussa merkittävässä taloudellisessa riippuvuussuhteessa.   
     
	
5 Kohdeyrityksen hankinnan rahoittaminen   

Tieto siitä, rahoitetaanko hankinta ilmoitusvelvollisen omilla varoilla vai vieraalla pääomalla.

Jos hankinta rahoitetaan vieraalla pääomalla, velkojan nimi, velan määrä ja korko sekä mahdollisen vakuuden luonne ja määrä.

Jos hankinnan rahoittaminen edellyttää ilmoitusvelvollisen tai kohdeyrityksen omaisuuden realisoimista, tieto realisoitavasta omaisuudesta ja sen määrästä.    
     
	
6 Muut lisäselvitykset 

Jos omistus ylittää hankinnan jälkeen 20 prosenttia kohdeyrityksen kaikista osakkeista tai osuuksista taikka äänistä, ilmoitukseen on lisäksi liitettävä: 
•	selvitys hankinnan strategisista tavoitteista ja tavoitteista lisätä omistusta sekä, jos omistusta ei ole tarkoitettu pysyväksi, tavoitteista vähentää omistusta ja omistuksen suunnitellusta kestosta 
•	valmiudet tarvittaessa lisätä omistusta kohdeyrityksen toiminnan jatkumisen turvaamiseksi.
     

7 Määräysvallan muuttumista kohdeyrityksessä koskeva ilmoitusvelvollisuus

Jos ilmoitusvelvollinen saa hankinnan seurauksena kirjanpitolaissa tarkoitetun määräysvallan kohdeyrityksessä, ilmoitusvelvollisen on sen lisäksi liitettävä ilmoitukseen toimintasuunnitelma, josta käy ilmi:
•	omistukselle asetettu keskipitkän aikavälin oman pääoman tuottotavoite ja muut taloudelliset tavoitteet
•	kohdeyrityksen liiketoiminnan laatua ja laajuutta, vakavaraisuustasoa sekä rahoitusrakennetta koskevat suunnitellut muutokset
•	tavoitellut synergiaedut ja siitä saatavat hyödyt, mikäli kohdeyrityksestä tulee konserniyhtiö tai sen toiminta on tarkoitus sulauttaa ilmoitusvelvolliseen
•	hankinnan suunnitellut vaikutukset kohdeyrityksen
o	hallituksen ja muun ylimmän johdon kokoonpanoon ja tehtäviin
o	hallinnollisiin ja laskentatoimen menettelytapoihin, tilintarkastukseen ja sisäiseen valvontaan, mukaan lukien rahanpesun ja terrorismin rahoituksen torjunta
o	tietojärjestelmiin ja jatkuvuussuunnitelmiin
o	alihankintasopimuksiin ja toimintojen ulkoistamiseen
     
	
8 Kohdeyrityksen hankinta ja luovutus 

Ilmoitukseen on liitettävä kohdeyrityksen hankintaan ja luovutukseen liittyvät sopimukset 
     
	
Paikka ja päivämäärä
     	Ilmoitusvelvollisen allekirjoitus